George sluit sy openbare toiletgeriewe | Netwerk24
Deur Jackie Kruger 24 Maart 2020 16:24
Alle openbare toilet- en ablusiegeriewe in George se middedorp, by die Go George HUB-passasiersdienssentrum, en die taxistaanplek in Thembalethu is Dinsdag gesluit tot verdere kennisgewing weens die Covid-19-virussiekte.
Die George-munisipaliteit sê dit word gedoen as voorsorgmaatreëls weens die siekte.
Dit is nog nie bekend of die passasiersdienssentrum oop sal wees tydens die algehele sluiting in Suid-Afrika wat Maandagaand deur pres. Cyril Ramaphosa aangekondig is nie.
Chantel Edwards-Klose, 'n munisipale woordvoerder van George, sê by navraag Go George se bestuur is in konsultasie met die relevante owerhede sedert Maandagaand laat om die busdiens se rol te verstaan tydens die algehele sluiting.
Buspassasiers moet verstaan dit is 'n wêreldwye pandemie wat op nasionale vlak deur die regering bestuur word. Wat ook al oor die busdiens besluit word, sal gegrond wees op nasionale instruksies en het niks te doen met die busbestuurders of personeel se gewilligheid of vrese om dienste te lewer nie.